وزیراعظم کا دفتر
وزیراعظم نے این ایچ -19وارانسی پریاگ راج سیکشن کے چھ لین چوڑائی والے پروجیکٹ کا افتتاح کیا
دہائیوں سے کسانوں کوخوف زدہ کیا گیا لیکن کوئی دھوکہ دہی نہیں ہوگی، گنگا جل کی طرح خالص نیت کے ساتھ کام جاری ہے: وزیراعظم
نئی زرعی اصلاحات میں کاشتکاروں کو نئے اختیارات اور قانونی تحفظ فراہم کیا ہے اور اس کے ساتھ ہی پرانا نظام بھی جاری ہے اگر کوئی اس کے ساتھ رہنے کا انتخاب کرتا ہے تو وہ اس کے ساتھ رہ سکتا ہے:وزیراعظم
حکومت نے ایم ایس پی اور منڈیوں دونوں کو مضبوط کیا ہے: وزیراعظم
نئی دہلی،30 نومبر 2020/وزیراعظم جناب نریندر مودی نے آج ورانسی میں این ایچ -19 کے وارانسی پریاگ راج سیکشن کی چھ لین چوڑائی والے منصوبے کا افتتاح کیا۔
اس موقع پر گفتگو کرتے ہوئے وزیراعظم نے کہا کہ اب ہم ماضی میں کی جانے والی کاشی کی خوبصورتی کے ساتھ رابطے  کے کام کے نتائج کو دیکھ رہے ہیں۔ انہوں نے مزید کہا کہ وارانسی اور اس کے آس پاس کے ٹریفک جام کو کم کرنے کے لئے نئی شاہراہوں ، پل ، فلائی اوور، سڑکوں کو چوڑا کرنے پر بے مثال کام کیا گیا ہے۔
وزیراعظم نے اس موقع پر اپنے تبصرے میں کہا کہ جب علاقے میں جدید رابطوں کی توسیع ہوگی تو ہمارے کسانوں کو بہت فائدہ ہوگا۔ انہوں نے کہاکہ گزشتہ برسوں میں گاؤں میں انفراسٹرکچر جیسے کولڈ اسٹوریج کے ساتھ ساتھ جدید سڑکوں کی تعمیر کی کوششیں کی جارہی ہیں۔ اس سلسلہ میں ایک لاکھ کروڑ روپے کا فنڈ بھی تشکیل دیا گیا ہے۔
وزیراعظم نے اس کی مثال پیش کی کہ کسان حکومت کی کاوشوں اور جدید انفراسٹرکچر سے کس طرح فائدہ اٹھا رہے ہیں۔ انہوں نے کہا کہ دو سال قبل چندولی میں کاشتکاروں کی آمدنی بڑھانے کے لئے سیاہ چاول متعارف کرایا گیا تھا۔ پچھلے سال، ایک کسان کمیٹی تشکیل دی گئی تھی اور تقریباً 400کسانوں کو یہ چاول خریف سیزن میں اگانے کے لئے دیا گیا تھا۔جبکہ عام چاول 35 سے 40 روپے فی کلو فروخت ہوتا ہے، یہ کالا چاول 300 روپے فی کلو تک فروخت ہوا۔ پہلی مرتبہ آسٹریلیا کو برآمد کیا گیا و ہ بھی تقریباً 800 کلو گرام فی کلو گرام کی شرح سے۔
وزیراعظم نےکہا کہ ہندستان کی زرعی مصنوعات دنیا بھر میں مشہور ہیں۔ انہوں نے سوال کیا کہ کاشتکاروں کو کیوں نہیں اس بڑے بازار اور اونچی قیمتوں تک رسائی حاصل ہونی چاہئے؟ انہوں نے کہاکہ نئی زرعی اصلاحات نے کاشتکاروں کو نئے اختیارات اور نیا قانونی تحفظ فراہم کئے ہیں اور ساتھ ہی اگر کوئی پرانے نظام کے ساتھ رہنے کا انتخاب کرتا ہے تو وہ پرانے نظام کے ساتھ بھی رہ سکتا ہےجو کہ اب بھی جاری ہے۔ انہوں نے کہا کہ پہلے منڈی کے باہر لین دین غیر قانونی تھا، لیکن اب منڈی کے باہر بھی لین دین پر چھوٹے کسان قانونی کارروائی کرسکتےہیں۔
ماضی کے دھوکہ دہی پر اپنی تقریر جاری رکھتے ہوئے وزیراعظم نے کہا کہ ایم ایس پی کا اعلان کیا جاتا تھا، لیکن ایک انتہائی معمولی ایم ایس پی خریداری ہوتی تھی۔برسوں سے یہ دھوکہ ہوتا رہا تھا۔ کسانوں کے نام پر بڑےقرض معافی پیکجوں کا اعلان کیا گیا تھا، لیکن یہ چھوٹے اور حاشیہ پر موجود کسانوں تک نہیں پہنچ سکے۔ انہوں نے مزید کہا کہ کسانوں کے نام پر بڑی اسکیموں کا اعلان کیا جاتاتھا، لیکن پہلی کی حکومتوں کا خود یہی خیال تھا کہ ایک روپے میں سے صرف 15 پیسے کسان تک پہنچیں جو اسکیموں کے نام پر دھوکہ دیہی تھی۔
وزیراعظم نے کہا کہ جب تاریخ دھوکہ دیہی سے بھری ہوئی ہے، تب دو چیزیں فطری ہیں۔ پہلی یہ کہ کئی دہائیوں کی تاریخ کی کسانوں کو حکومتوں کے وعدوں سے ڈر رلگتا رہا ہے، دوئم ،یہ ان لوگوں کی مجبوری بن گئی ہے جو وعدہ تو توڑتے ہیں اس جھوٹ کو پھیلاتےبھی ہیں جو پہلے ہوا کرتا تھا، اب بھی وہی ہونے والا ہے۔ انہوں نے کہا کہ جب آپ کو اس حکومت کا ٹریک ریکارڈ نظر آئے گاتو حقیقت خود بھی خود سامنے آجائے گی۔ انہوں نے کہاکہ حکومت نے یوریا کی بلیک مارکیٹنگ روکنے اور کاشتکاروں کو وافر مقدار میں یوریا فراہم کرنے کا وعدہ کیا۔ انہوں نے کہاکہ حکومت نے سوامی ناتھن کمیشن کی سفارش کے مطابق لاگت کی 1.55 گنا قیمت پر ایم ایس پی طے کرنے کے وعدہ پر عمل کیا۔ یہ وعدہ صرف کاغذ پر ہی پورا نہیں ہوا بلکہ کسانوں کے بینک اکاؤنٹ تکبھی پہنچا ہے۔
وزیراعظم نے کہاکہ 2014 سے پہلے کے پانچ سالوں میں کسانوں سے تقریباً 6.5 کروڑ روپے کی دالوں کی خریداری کی گئی لیکن اس کے پانچ سال کے بعد تقریباً 49 ہزار کروڑ روپے کی دالیں خریدی گئی ، یعنی 75 گنا کا اضافہ ہوا،2014 سے پانچ سال پہلے دو لاکھ کروڑ روپے کا دھان کسانوں سے خریدار گیا لیکن اس کے پانچ سال بعد ہم نے پانچ لاکھ کروڑ روپے بطور ایم ایس پی دھان کے کسانوں کو منتقل کی۔ یعنی تقریباً ڈھائی گنا زیادہ رقم کسانوں تک پہنچ چکی ہے۔ انہوں نے مزید کہاکہ 2014 سے پانچ سال پہلے کسانوں کو تقریباً دو لاکھ کروڑ روپے گیہوں کی فصل کی فروخت کے ملتے تھے۔ اس کے پانچ سال بعد گیہوں کے کسانوں کو تین لاکھ کروڑ روپے حاصل ہوئے یعنی تقریباً 2 گنا زیادہ۔ ا نہوں نے کہاکہ منڈیوں اور ایم ایس پی کو ختم کردیا جائے تو حکومت اتنا خرچ کیوں کرے گی۔ انہوں نے زور دے کر کہا کہ حکومت منڈیوںں کو جدید بنانے کے لئے کروڑوں روپے خرچ کررہی ہے۔
اپوزیشن پر تنقید کرتےہوئے وزیراعظم نے کہاکہ یہ وہ لوگ ہیں جو کسان سمان ندھی اسکیم کے بارے میں سوالات اٹھاتے ہیں۔ یہ افواہ پھیلاتےہیں کہ یہ رقم انتخابات کے پیش نظر لی جارہی ہے اور انتخابات کے بعد یہی رقم سود سمیت واپس کرنی پڑے گی۔ انہوں نےمزید کہا کہ ایسی صورت میں جن ریاستوں میں اپوزیشن کی حکومت ہے اس کی سیاسی مفاد کی وجہ سے کسانوں کو اس اسکیم سے فائدہ اٹھانے کی اجازت نہیں ہے۔ انہوں نے کہاکہ ملک کے دس کروڑ سے زیادہ کسان خاندانوں کے بینک کھاتوں میں براہ راست امداد پہنچائی جارہی ہے۔ اب تک ، ایک لاکھ کروڑ روپے کسانوں تک پہنچ چکے ہیں۔
وزیراعظم نے کہا کہ دہائیوں سے جاری دھوکہ دیہی کسانوں کو خوف زدہ کرتی ہے لیکن اب کوئی دھوکہ دہی نہیں ہے۔ گنگا جل کی طرح خالص ارادے کے ساتھ کام کیاجارہا ہے، انہوں نے تبصرہ دیتے ہوئے کہاکہ محض خدشات کی بنیاد پر وہاں فریب پھیلانے والوں کی حقیقت کو مسلسل ملک کے سامنے بے نقاب کیا جارہا ہے۔ جب کسان اپنےجھوٹ کو سمجھتے ہیں تو پھر وہ کسی اور موضوع پر جھوٹ پھیلانا شروع کردیتےہیں۔ انہوں نے مزید کہا کہ حکومت ان کا شتکار خاندانوں کو مستقل طور پر جواب دے رہی ہے جن کو ابھی بھی کچھ خدشات لاحق ہیں۔ انہوں نے اس اعتماد کا اظہار کیا کہ جن کاشتکاروں کو آج زرعی اصلاحات پر کچھ شکوک و شبہات ہیں ، وہ بھی مستقبل میں ان زرعی اصلاحات سے فائدہ اٹھائیں گے اور اپنی آمدنی میں اضافہ کریں گے۔
م ن۔ ش ت۔ج
Uno-7685
(